Document ID: 32001R1605

Kommissionens forordning (EF) nr. 1605/2001
af 3. august 2001
om ændring af forordning (EF) nr. 1420/2001 om begrænsning af gyldighedsperioden for eksportlicenser for visse produkter forarbejdet på basis af korn
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved forordning (EF) nr. 1666/2000(2), særlig artikel 9,
under henvisning til Kommissionens forordning (EF) nr. 1162/95 af 23. maj 1995 om særlige gennemførelsesbestemmelser for ordningen med import- og eksportlicenser for korn og ris(3), senest ændret ved forordning (EF) nr. 409/2001(4), særlig artikel 7, stk. 1, og
ud fra følgende betragtninger:
(1) I Kommissionens forordning (EF) nr. 1420/2001 af 12. juli 2001 om begrænsning af gyldighedsperioden for eksportlicenser for visse produkter forarbejdet på basis af korn(5) fastsættes den 14. september 2001 som sidste frist for indgivelse af ansøgninger om eksportlicenser. Denne frist gør det i praksis umuligt at anvende de licenser, der søges om mellem den 15. og den 20. september 2001, på grund af den frist på tre arbejdsdage, som er fastsat i artikel 7, stk. 3, i forordning (EF) nr. 1162/95.
(2) Den 14. september 2001 bør således ændres til den 7. september 2001.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Artikel 1, stk. 1, i forordning (EG) nr. 1420/2001 affattes således: "1. Uanset artikel 7, stk. 1, i forordning (EF) nr. 1162/95 begrænses gyldighedsperioden for eksportlicenser for de produkter, der er anført i bilaget, og for hvilke ansøgningerne indgives fra nærværende forordnings ikrafttrædelse til den 7. september 2001 til den 15. september 2001."
Artikel 2
Denne forordning træder i kraft den 4. august 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. august 2001.

Labels: 3
17